અમદાવાદ: લગ્નજીવન દરમ્યાન થતા પતિ અને પત્નીના ઝઘડાનો ભોગ પત્નીનાં પરિવારજનો અને મિત્રો બન્યાં હોય તેવો એક કિસ્સો અમદાવાદ શહેરમાં બનવા પામ્યો છે. પતિ અને પત્ની વચ્ચે ઝઘડો ચાલતો હોવાથી પતિએ પત્ની અને પત્નીનાં પરિવારજનોના ફેસબુક આઈડી પર ફેક આઈડી બનાવીને અશ્લીલ અને ગંદા મેસેજ/વીડિયો મોકલ્યા હતા આટલું જ નહીં પત્નીની ભાભીના ફોટા તેમના ફેસબુકમાંથી ડાઉનલોડ કરી ફેક આઈડી પર મૂકી પ્રોસ્ટિટ્યૂટ દર્શાવી દીધી હતી. આ અંગે સાયબર ક્રાઈમ બ્રાંચમાં ફરિયાદ નોંધાતાં પોલીસે આરોપી પતિની ધરપકડ કરી છે.